ส่วนที่ 1

ข้อมูลสรุป (Executive Summary)

บริษัท อารียา พรอพเพอร์ตี้ จำกัด (มหาชน) (บริษัท) เดิมชื่อ บริษัท อารียาค้าวัสดุ จำกัด
ก่อตั้งเมื่อวันที่
20 มกราคม 2543
โดยเริ่มจากการประกอบธุรกิจรับจ้างสร้างบ้านบนที่ดินที่เป็นกรรมสิทธิ์ของบุคคลอื่น
และได้พัฒนามาเป็นธุรกิจอสังหาริมทรัพย์โดยดำเนินการพัฒนาที่ดินเพื่อขายเป็นที่ดินจัดสรรพร้อมบ้านภายใต้กลยุทธ์โอนที่ดินให้ลูกค้าหลังจากที่ลูกค้าชำระค่าที่ดินครบถ้วน
จากนั้นจึงรับจ้างปลูกสร้างบ้านให้ลูกค้า โดยบริษัทยึดถือภารกิจหรือสโลแกนที่ว่า
“ผู้นำบ้านเดี่ยวในเมือง” ซึ่งโครงการทั้งหมดจะตั้งอยู่บริเวณใจกลางเมือง นั่นคือ
ที่ตั้งโครงการบ้านเดี่ยวของบริษัทจะอยู่ห่างจากระบบขนส่งมวลชนต่าง ๆ ไม่เกิน 2 กิโลเมตร
และโครงการต่าง ๆ ดำเนินงานภายใต้ชื่อ “อารียา” ในปี 2545
บริษัทได้เริ่มดำเนินโครงการอารียาชบา ซึ่งเป็นโครงการขายที่ดินพร้อมบ้านจัดสรรโครงการแรก
ต่อมาได้มีการเปิดตัวโครงการเพิ่มอีกหลายโครงการ

ปัจจุบันบริษัทดำเนินโครงการขายที่ดินพร้อมบ้านจัดสรรรวมทั้งสิ้น 7 โครงการ ได้แก่
โครงการอารียาชบา โครงการอารียาคาซา (สุขุมวิท) โครงการอารียาสวนา
โครงการอารียาชบา Exclusive โครงการอารียาคาซา (รัชดา) โครงการอารียาคาซา
(รัชดา2) และโครงการอารียาบุษบา โดยคิดเป็นมูลค่าขายรวมทั้งสิ้น 3,354 ล้านบาท
และยังมีโครงการรับจ้างปลูกสร้างบ้านบนที่ดินที่เป็นกรรมสิทธิ์ของบุคคลอื่นที่ดำเนินการอยู่อีก 4
โครงการ ได้แก่ โครงการบ้านรัชดา โครงการบ้านอารียา โครงการบ้านในเมือง 2
และโครงการอารียารีสอร์ท โดยมีมูลค่ารวมทั้งสิ้น 251 ล้านบาท นอกจากนี้
ยังมีโครงการรับจ้างสร้างบ้านที่ปิดโครงการโดยส่งมอบงานเรียบร้อยแล้วอีก 1 โครงการ คือ
โครงการบ้านในเมือง 1
ซึ่งในอนาคตหลังจากที่ส่งมอบงานรับจ้างสร้างบ้านบนที่ดินที่เป็นกรรมสิทธิ์ของบุคคลอื่นทั้งหมดให้ลูกค้าแล้ว
บริษัทจะไม่ประกอบธุรกิจรับจ้างสร้างบ้านบนที่ดินของบุคคลอื่นอีก

กลยุทธ์ที่บริษัทใช้ดำเนินธุรกิจข้างต้น เกิดขึ้นหลังจากเหตุการณ์วิกฤตเศรษฐกิจในปี 2540
ผู้ซื้อบ้านขาดความมั่นใจในการซื้อบ้านจัดสรรพร้อมที่ดิน
เนื่องมาจากชำระเงินดาวน์ครบแล้วแต่ไม่สามารถรับโอนกรรมสิทธิ์ที่ดินและรับมอบบ้านได้
บริษัทจึงได้ดำเนินนโยบายให้ลูกค้าสามารถรับโอนที่ดินได้หลังจากที่ลูกค้าได้ชำระค่าที่ดินเรียบร้อยแล้ว
หลังจากนั้น จึงสร้างบ้านและส่งมอบบ้านให้กับลูกค้า
กลยุทธ์นี้ได้สร้างความเชื่อมั่นให้ลูกค้าได้เป็นอย่างมาก
โดยการที่บริษัทโอนที่ดินให้ลูกค้าก่อนทำให้บริษัทใช้เงินลงทุนในโครงการแต่ละโครงการไม่มาก
และระยะเวลาของโครงการจะสั้นกว่าโครงการที่ขายบ้านสำเร็จรูปพร้อมที่ดิน
ส่วนในแง่มุมของลูกค้าก็จะได้กรรมสิทธิ์ในที่ดินรวดเร็วกว่า ซื้อที่ดินและบ้านสร้างเสร็จพร้อมขาย

บริษัทมีจุดเด่นในการพัฒนาโครงการที่แตกต่างจากผู้ประกอบการรายอื่น ดังนี้

1. ทำเลที่ตั้งของโครงการจะอยู่ใกล้ระบบขนส่งมวลชนต่าง ๆ
หรืออยู่ห่างจากระบบขนส่งมวลชนไม่เกิน 2 กิโลเมตร เช่น สถานีรถไฟฟ้า สถานีรถไฟฟ้าใต้ดิน
และทางด่วน ซึ่งสามารถเดินทางเข้าสู่ศูนย์ธุรกิจได้สะดวกรวดเร็ว
สังคมและสิ่งแวดล้อมบริเวณโดยรอบโครงการเหมาะแก่การอยู่อาศัย

1.  

2.  2. บริษัทมีการสร้างความแตกต่างให้กับผลิตภัณฑ์ของตนเอง
    โดยการสร้างสรรแบบบ้านให้โดดเด่นมีเอกลักษณ์เฉพาะตัว โดยใช้รูปแบบสไตล์ Oriental
    เป็นหลัก และจะเน้นความสะดวกสบายให้ลูกค้า เช่น
    เพดานของบ้านจะค่อนข้างสูงกว่าเพดานของบ้านจัดสรรทั่ว ๆ ไป ซึ่งบ้านจัดสรรทั่วไป
    เพดานสูงประมาณ 2.4-2.6 เมตร ส่วนบ้านของอารียาเพดานสูงประมาณ 2.7-3.0 เมตร
    เป็นต้น

3. ในส่วนของการรับจ้างปลูกสร้างบ้านให้ลูกค้านั้น
ลูกค้าจะได้ประโยชน์จากการที่สามารถเลือกใช้วัสดุตกแต่งได้เอง
รวมทั้งสามารถดัดแปลงแบบบ้านได้ตามสมควร นอกจากนี้
ในการก่อสร้างแต่ละขั้นตอนลูกค้าของทางบริษัทสามารถเห็นความคืบหน้าของงานก่อสร้างทุกขั้นตอน
ทำให้มั่นใจในคุณภาพของงานก่อสร้างได้

สำหรับการรับรู้รายได้ของบริษัท
บริษัทจะรับรู้รายได้ในส่วนของการรับจ้างปลูกสร้างบ้านตามสัดส่วนของงานที่ทำเสร็จ
และในส่วนของรายได้จากการขายที่ดินและบ้าน ซึ่งบ้านในที่นี้หมายถึงบ้านตัวอย่าง
บริษัทจะรับรู้รายได้เมื่อได้รับชำระค่าที่ดินและบ้านครบถ้วนตามสัญญาขาย
โดยสัดส่วนของบ้านตัวอย่างคิดเป็นมูลค่าเพียง
เล็กนอยเมื่อเทียบกับรายได้รวม

ในปี 2545 บริษัทมีรายได้รวมทั้งสิ้น 111.3 ล้านบาท
โดยเป็นรายได้จากการรับจ้างสร้างบ้านจำนวน 105.2 ล้านบาท สำหรับในปี 2546
บริษัทมีรายได้รวมเท่ากับ 1,015.6 ล้านบาท ซึ่งเป็นรายได้จากการรับจ้างสร้างบ้านจำนวน
246.4 ล้านบาท และบริษัทมีรายได้จากการขายที่ดินและบ้านเป็นปีแรกจำนวน 765.2 ล้านบาท
จากการที่รายได้ของบริษัทมีการเติบโตอย่างต่อเนื่องทำให้กำไรสุทธิของบริษัทเพิ่มสูงขึ้นมาโดยตลอด
โดยในปี 2545 บริษัทมีกำไรสุทธิเท่ากับ 4.0 ล้านบาท และเพิ่มขึ้นเป็น 51.5 ล้านบาท ปี 2546
ซึ่งสาเหตุที่ทำให้รายได้และกำไรเพิ่มสูงขึ้น
เนื่องจากความต้องการที่อยู่อาศัยของประชาชนเพิ่มมากขึ้น
ซึ่งประชาชนส่วนใหญ่ต้องการที่จะพักอาศัยอยู่ในเมืองใกล้สถานที่ทำงาน และสถานที่ติดต่อธุรกิจ
ประกอบกับทำเลที่ตั้งของโครงการของบริษัทอยู่กลางใจเมือง และมีราคาที่สมเหตุสมผล
จึงทำให้ยอดขายและกำไรของบริษัทเติบโตเป็นอย่างมาก

ปัจจุบันบริษัทมีทุนจดทะเบียน 758.0 ล้านบาท ชำระแล้วมูลค่าทั้งสิ้น 601.0 ล้านบาท
แบ่งเป็นหุ้นสามัญ 300.5 ล้านหุ้น มูลค่าที่ตราไว้หุ้นละ 2.0 บาท
ซึ่งบริษัทจะเข้าจดทะเบียนในตลาดหลักทรัพย์แห่งประเทศไทย
โดยเสนอขายหุ้นสามัญของบริษัทต่อประชาชนในครั้งนี้ รวมจำนวนทั้งสิ้น 76.5 ล้านหุ้น
และเสนอขายต่อกรรมการ ผู้บริหาร และพนักงาน อีกจำนวนทั้งสิ้น 2.0 ล้านหุ้น
มูลค่าที่ตราไว้หุ้นละ 2.0 บาท ในราคาหุ้นละ 9.0 บาท คิดเป็นร้อยละ 20.71
ของทุนจดทะเบียนชำระแล้วภายหลังการเพิ่มทุน เพื่อนำไปชำระคืนเงินกู้สถาบันการเงิน
และใช้เป็นเงินลงทุนในการขยายกิจการ

เมื่อวันที่ 18 ธันวาคม 2546
บริษัทได้จัดสรรหุ้นสามัญเพิ่มทุนก่อนการแปรสภาพเป็นบริษัทมหาชนจำกัด ทำให้ปัจจุบัน (22 มีนาคม
2547) บริษัท อารียา พรอพเพอร์ตี้ จำกัด (มหาชน) มีทุนจดทะเบียน 758.0 ล้านบาท
แบ่งออกเป็น 379.0 ล้านหุ้น มูลค่าที่ตราไว้หุ้นละ 2.0 บาท มีทุนจดทะเบียนชำระแล้ว 601.0
ล้านบาท แบ่งออกเป็น 300.5 ล้านหุ้น มูลค่าที่ตราไว้หุ้นละ 2.0 บาท โดยมีกลุ่มผู้ถือหุ้นรายใหญ่
ดังนี้

-   ตระกูลเลาหพูนรังษี ถือหุ้นจำนวน 146,498,500 หุ้น คิดเป็นร้อยละ 48.8
    ของทุนชำระแล้วของบริษัท หรือคิดเป็นร้อยละ 38.7
    ของทุนชำระแล้วภายหลังการเสนอขายหุ้นในครั้งนี้

-   ตระกูลพรเจริญชัยศิลป์ ถือหุ้นจำนวน 110,498,200 หุ้น คิดเป็นร้อยละ 36.8
    ของทุนชำระแล้วของบริษัท หรือคิดเป็นร้อยละ 29.2
    ของทุนชำระแล้วภายหลังการเสนอขายหุ้นในครั้งนี้

-